《贫居自述 其八十八》
明代·李孔修

贫居终日静萧萧，明月清风伴寂寥。子美囊空如是乏，渊明瓶寂叹无聊。

门偏巷僻常关闭，破屋云遮尚未消。如此凄凉何所倚，葛巾方外任逍遥。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。